open-index/open-wikipedia-markdown huggingface dataset:
Ավստրալիական խևահավ

**Ավստրալիական խևահավ** (), ծովային թռչուն խոլահավերի ընտանիքից։ Արտաքուստ հիշեցնում է հյուսիսային և կապյան խևահավերին։ Խոլահավերի ընտանիքից Ավստրալիական խևահավն ամենահարավային մասում բույն դնող տեսակն է։ Չնայած իր անվանը` ավստրալիական խևահավը պատկանում է ավելի շատ Նոր Զելանդիայի, քան Ավստրալիայի ֆաունային։ Բույն դրած գաղութների և առանձին տեսակների մեծ քանակություն գտնվում է Նոր Զելանդիայում։

## Նկարագրություն
Ավստրալիական խևահավի երկարությունը հասնում է 84-ից 91 սմ։ Թևերի երկարությունը 44-ից 48,5 սմ է, թևերի բացվածքը` 170-ից 200 սմ։ Հասուն թռչնի քաշը 2-ից 2,8 կգ է։

Սեռահասուն թռչնի փետուրները առավելապես սպիտակ են։ Գլուխը և պարանոցը՝ դեղին, թռչնի դեղին երանգը կապված է եղանակից և անհատականությունից։ Թևերը, ծայրային և կենտրոնական պոչի փետուրները սև են։ Կտուցը կապտա-մոխրագույն է, հիմքում բաժանված է մերկ մաշկով։ Աչքերը մոխրագույն են` կապույտ ակնօղակով։ Ոտքերը սև-մոխրագույն են։ Երիտասարդ թռչուններն ունեն առավելապես մուգ դարչնագույն փետուրներ։

## Տարածումը
Ավստրալիական խևահավը երկրորդ ամենահազվադեպ տեսակն է` Աբբոտի խոլահավից հետո։ Բույն դնող զույգերի թիվը հասնում է 70000-ից 75000-ի։ Բույն դնողների շրջանը գտնվում է 32°12’S և 46°36’S կոորդինատների միջև։ Բույն դնողների աշխարհի պոպուլյացիայի 99 %-ը 34° մինչև 40°S գոտում է։ Ինչպես և իր երկու հարազատ տեսակները` հյուսիսային և կապյան խևահավերը, ավստրալիական խևահավը ևս օգտվում է զով, բայց ուտելիքներով հարուստ ծովի շրջաններից։

## Դասակարգում
Թռչնաբան Բրայան Նելսոնն առաջարկել է կապյան խևահավը, ինչպես նաև ավստրալիական խևահավը, համարել հյուսիսային խևահավի գերտեսակի ալոպատրիկ տեսակներ։ Կապյան խևահավից ավստրալիական խևահավը տարբերվում է փոքրիկ, չփետրակալած մաշկի մասերով աչքերի շուրջ, ավելի մուգ, ծիածանաթաղանթով և պոչի չորս կենտրոնական փետուրների սև գունավորմամբ։ Կապյան խևահավի հետ հազվադեպ են հիբրիդներ ձևավորում։

## Ծանոթագրություններ

## Գրականություն
* Josep del Hoyo et al.: Handbook of the Birds of the World, Band 1 (Ostrich to Ducks). Lynx Edicions, 1992, ISBN 84-87334-10-5
* J. Bryan Nelson: The Atlantic Gannet", Fenix Books LTd, Norfolk 2002, ISBN
* J. Bryan Nelson: Pelicans, Cormorants and their relatives Oxford University Press, 2005, ISBN 0-19-857727-3
* Hadoram Shirihai: A Complete Guide to Antarctic Wildlife — The Birds and Marine Mammals of the Antarctic Continent and Southern Ocean, Alula Press, Degerby 2002, ISBN 951-98947-0-5
Չորրորդ տեսակը

**«Չորրորդ տեսակը»** (), ամերիկյան գիտաֆանտաստիկ ֆիլմ է։ Ֆիլմի գործողությունները տեղի են ունենում Ալյասկայի Նոմ քաղաքում և պարունակում է զեկույց 2000 թվականի իրադարձությունների վերաբերյալ՝ հոգեբան դոկտոր Աբիգայիլ Թայլերի անունից, ով ակամայից հասկանում է, որ տարօրինակ բաներ են կատարվում իր այցելուների հետ։

## Սյուժե
Ալյասկայում տեղի են ունենում մարդկանց անբացատրելի անհետացումներ։ Չնայած ՀԴԲ-ի ջանքերին, հետաքննությունը փակուղու մեջ է, և գաղտնիքը դեռևս բացահայտված չէ։ Հոգեբույժ Աբիգաիլ Թայլերը սկսում է տեսագրել իր հիվանդների խոսակցությունները և բացահայտում է մի շատ վախեցնող և սարսափելի բան…

## Դերերում
* Միլա Յովովիչ - Աբբի Թայլեր
* Շարլոթ Միլհարդ - Էբի Թայլեր (կեղծ-վավերագրական ներդիրներով)
* Ուիլ Պետոն - շերիֆ Օգոստոս
* Հաքիմ Կաե-Կազիմ - Ավոլովա Օդուսամի
* Քորի Ջոնսոն - Թոմի Ֆիշեր
* Էնզո Սիլենտի - Սքոթ Ստրակինսկի
* Էլիաս Կոտեաս-Էյբոլ Կամպուս
* Էրիկ Լորեն - Դիպտմ Ռայան
* Միա ՄակՔենա-Բրյուս - Էշլի Թայլեր
* Ռաֆայել Կոուլմեն - Ռոննի Թայլեր
* Դաֆնա Ալեքսանդր - Թերեզա
* Ալիշա Սիթոն - Սինդի Ստրակինսկի
* Թայն Ռաֆաելի-Սարա Ֆիշեր
* Սառա Հաթոն -Ջեսիկա
* Յուլիան Վերգով - Ուիլ Թայլեր
* Պավել Ստեֆանով - Տիմոտի Ֆիշեր
* Վալենտին Գանև - ռեզիդենտ

## Ֆիլմի անձնակազմ
* Ռեժիսոր - Օլաթունդե Օսունսանմի
* Սցենարի հեղինակներ ՝ Օլաթունդե Օսունսանմի, Թերի Ռոբինս
* Պրոդյուսեր `Փոլ Բրուքս, Ջո Կարնախան, Գայ Դանելա
* Օպերատոր - Լորենցո Սենատորե
* Ձայնային օպերատոր - Բրայան Քեմփբել, Քրիս Ֆենսկե, Քրիստինա Մաքլեոդ։
* Նկարիչ - Ալեքսեյ Կարագյաուր, Ակսել Նիկոլա
* Կոմպոզիտոր - Ատլի Էրվարսսոն
* Մոնտաժ - Փոլ Կովինգթոն

## Հետաքրքիր փաստեր
* Շնորհվել է PG-13 գնահատականը բռնության տեսարանների, վախեցնող պահերի և սեռական տեսարանների առկայության համար
* Ըստ ԶԼՄ-ներիի, Նոմեում անհետացման իրական դեպքեր են գրանցվել։ ՀԴԲ-ն հետաքննել է 2005 թվականին։ «Անհետացման 20 դեպքերի համար ՀԴԲ-ն բացահայտել է, որ պատճառ են հանդիսացել ալկոհոլն ու ցածր ջերմաստիճանը։ 9 դի չի հայտնաբերվել»։

## Ծանոթագրություններ

## Արտաքին հղումներ
* Ֆիլմի կայքը

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2009 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական թրիլեր ֆիլմեր
Կատեգորիա:Բրիտանական ֆանտաստիկ ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում Ալյասկայում
Կատեգորիա:Ֆիլմեր, որոնց գործողությունները տեղի են ունենում 2000 թվականին
Ռաելիտի

**Ռաելիտներ** ռաելիզմ շարժման հետևորդներ, ենթադրում են, որ կյանքն երկրի վրա ստեղծվել է գիտական ճանապարհով՝ բարձր զարգացած քաղաքակրթության ներկայացուցիչների կողմից, ովքեր մեզ են փոխանցել որոշիչ հաղորդագրություններ մեր ծագման մասին։ Ռեալիզմ քաղաքակրթության հետևորդներին անվանում են Էլոհիմ։

## Պատմությունը
Ուղղությունը զարգացել է 1973 թվականին Ժնևում՝ ֆրանսիացի լրագրող Կլոդ Վորիլոնի կողմից։ 1997 թվականին այս ուղղությունը ամրապնդվեց, հավաքեց բազմաթիվ համախոհներ 84 երկրներում։ 2001 թվականին ֆինանսական առումով այնպիսի գլոբալ տարածում ունեցավ, որ սկսեց ֆինանսավորել Clonaid ընկերության մարդկանց կլոնավորման գործընթացը։

Ռաելիզմ ուղղության հետևորդները իրենց հիմնական առաքելությունը համարում են մարդկանց անմահության հասցնելը՝ գիտության միջոցով՝ կապելով կլոնավորման հետ։ Ռաելիտները կողմ են կյանքի յուրաքանչյուր բնագավառում նոր տեխնոլոգիաների օգտագործմանը և գիտական հետազոտությունների ֆինանսավորման մեծացմանը։

## Ուսուցման սկզբունքները
# Հետևելով մատերիալիզմի և աթեիզմի գաղափարներին։ Ռաելիտիների կարծիքով տեխնոլոգիական զարգացման որոշակի փուլում մեր քաղաքակրթությունը կարող է զարգանալ մինչև աստվածների քաղաքակրթության։ Էլոհիմը այդպիսի քաղաքակրթություններից մեկն է։ Մարդկության առաքելությունն է Էլոհիմի զարգացման աստիճանին հասնելը։
# Սեռերի հավասարությունը։ Սեռականության արտահայտման ազատությունը։ «Ազատ սիրո» սկզբունքի պնդումը և հասարակության մեջ դրա քարոզը։ Բազմաթիվ ռաելիտներն ապրում են համատեղ կոլեկտիվներում, որտեղ զբաղվում են «զգացմունքային» մեդիտացիայով։
# Մարդկության գլխավոր խնդիրներից մեկը տեխնիկայի ու գիտության զարգացումն է։ Ռաելիտները հանդես են գալիս կլոնավարման և գենետիկ ինժիներիայի դեմ դրված արգելքների դեմ։

## Ընդհանրությունը այլ կրոնների հետ
Ռաելիտները կարծում են, որ ապագայում գլխավոր կրոն կդառնա բուդիզմին մոտ «աթեիստական» ուղղությունը։ Նրանք մերժում են աշխարհընկալման հուդայական և քրիստոնեական տեսակետը և քննադատում կաթոլիկ եկեղեցուն՝ ժամանակից գիտության նվաճումներին ուշադրության չդարձնելու համար։

## Հետաքրքիր փաստեր
* 1985 թվականին Մոնրեալի տարածքում կառուցվեց «Ուֆոլենդ» ինքնատիպ զբոսայգին՝ Կանադայում ռաելիտների թաքստոցը, որը նաև ստեղծված է ներդրումների համար (բոլոր այցելուներին ընդունում էին «Էլոհիմին նայում է մեզ Ռաելիայի աչքերով»), սակայն 2001 թվականին, փոխհատուցման ծախսերը չվճարելու պատճառով, կառույցը փակվեց։
* 1998 թվականին ստեղծվեց Ռաելի հրեշտակների շքանշանը, էլիտար ինքնատիպ միավորում, որտեղ ընդունում էին գեղեցիկ կանանց գեյշա մշակույթի հետ ծանոթացնելու համար։
* ՉԹՕ-կրոնների մեջ սաենտոլոգիայից հետո երկրորդ տեղն է զբաղեցնում։

## Գրականության
* Раэль. «Да клонированию человека. Вечная жизнь благодаря науке» 
## Արտաքին հղումներ
* Раэлиты  // Официальный сайт организации

## Ծանոթագրություններ



Կատեգորիա:Կրոնական նոր շարժումներ
Կատեգորիա:ՉԹՕ կրոններ
Արաբական խոհանոց

[right|250px|[Մեզե (Պետրա)]]

**Արաբական խոհանոց**, Արաբական թերակղզու և Միջին Արևելքի երկրների ավանդական խոհանոց։ Նրա ազդեցությունը զգացվում է նաև Հյուսիսային Աֆրիկայի երկրների վրա։

## Նկարագրություն
right|250px|Ֆալյաֆել

Չնայած Մերձավոր Արևելքի երկրների ազգային խոհանոցների տարբերություններին՝ դրանք շատ են կապված արաբական խոհանոցի հետ։ Հիմնականում ուտեստները պարունակում են ոսպ և լոբի, որոնցից շատ հաճախ պատրաստվում է մածուկ և օգտագործում տարբեր ձևերով։

Արաբական հայտնի ուտեստներ.
* Բայզար - լոբով հայտնի ապուր, տարածված է Մաղրիբում
* Ֆալաֆել - մանրացված լոբուց կամ սիսեռից պատրաստված մանր գնդիկներ։

Գառան միսը քաբաբի՝ տեսքով կամ խաշած, արաբական խոհանոցում ամենատարածված մսատեսակն է։ Գառան մարմնի բոլոր մասերը օգտագործվում են՝ ներառյալ փորոտիքը, գլուխը և սմբակները։ «Հուզի» ուտեստի համար մի ամբողջ գառ են լցոնում հավով, ձվով և բրնձով։ Համեմում են շաֆրանով և սոխով։

Հավի հետ մեկտեղ Եգիպտոսում և Հյուսիսային Աֆրիկայում ուտում են աղավնի։ Մուսուլմանների շրջանում խոզի միսն արգելված է ուտել, նույնիսկ այդ շրջանի քրիստոնյաները այն շատ հազվադեպ են ուտում։ Առափնյա շրջաններում սննդի մեջ կարևոր դեր է խաղում ձուկը։

Մսային կերակրատեսակներին հաճախ ավելացնում են կիտրոն, յոգուրտ, քացախ, հնդկասալոր, նռան հյութ, և այս ամենը ուտեստներին թթու համ է տալիս։

Բանջարեղենի մեծամասնությունը խաշում են մսով։ Միայն բանջարեղենային ուտեստներ պատրաստելիս բանջարեղենը հաճախ լցոնում են բրնձով։ Քացախում թրջված բանջարեղենը կարևոր դեր է խաղում։ Հաճախ են օգտագործում թարմ կամ չոր մրգեր՝ որպես մսի հավելում։

Ցորենը համարվում է տարածաշրջանի ամենակարևոր հացահատիկը, բայց որոշ երկրներում կարևոր դեր է խաղում նաև բրինձը։ Կուս-կուսը լայն տարածում ունի Հյուսիսային Աֆրիկայից մինչև Սիրիա ընկած տարածքում։ Արաբական մնացած երկրներում օգտագործում են բլղուր։

Արաբական հացի վրա (փիթա) նրանք հաճախ խաշած միս են դնում և փաթաթում։

### Աղանդեր
Արաբական հանրաճանաչ քաղցրավենիքը մուհալաբիան է, որ պատրաստվում է բրնձից։ Շատ համեղ են նաև արմավից պատրաստված բլիթները։ Փախլավան թուրքական խոհանոցի ուտեստ է։ Շատ ուտեստներ քաղցրացնում են արմավից պատրաստված օշարակով կամ մեղրով։

Սուրճը տարածաշրջանի ամենատարածված ըմպելիքն է։ Այն պատրաստելու և խմելու գործընթացը բարդ ծես է, որը սովորաբար կապված է հյուրերի ընդունելության հետ։ Սկզբում սուրճի հատիկները բովում են՝ դրանք խառնելով մետաղական գդալով, այնուհետև մանրացնում` որոշակի ռիթմի պարտադիր պահպանումով։ Սուրճը եփվում է պղնձե կամ փողային անոթներում (ջազվա)։ Պատրաստի ըմպելիքը մատուցվում է փոքր բաժակներով։ Հյուրերին երեք անգամ սուրճ են սպասարկում, որից հետո էթիկան պահանջում է շնորհակալություն հայտնել տիրոջը և մերժել։ Սուրճը խմում են առանց շաքարի, բայց համեմունքներով` մեխակ, հիլ, որոշ երկրներում` զաֆրան և մշկընկույզ։

Երկրորդ տեղում սև և շատ քաղցր թեյն է։

## Աղբյուրներ
* Ալան Դեվիդսոն.  «Օքսֆորդի ուղեկից սնունդը», 2-րդ հր. Օքսֆորդ 2006, «Արաբական խոհանոց», «Արաբական սնունդ» և «Բեդուին սնունդ» հոդվածները

## Արտաքին հղումներ
* Արաբական խոհանոցի առանձնահատկությունները ԱՄԷ-ում

Կատեգորիա:Ազգային խոհանոցներ
Կատեգորիա:Արաբական խոհանոց
Կատեգորիա:Արաբական մշակույթ
Կատեգորիա:Արևելյան խոհանոց
Ադրբեջանի սահմաններ

մինի|260x260փքս|Ադրբեջանի քարտեզ
thumb|260px|Կասպից ծովում որոշված և անորոշ ենթադրական ծովային սահմաններ
**Ադրբեջանի սահմաններ**, Ադրբեջանի ցամաքային և ծովային սահմանների ամբողջությունը։ Ադրբեջանը ցամաքից միջազգայնորեն սահմանակից է 5 պետությունների հետ։

Հարևան պետություններն են Ռուսաստանը հյուսիսում, Վրաստանը հյուսիս-արևմուտքում, Իրանը հարավում, Թուրքիան արևմուտքում (Ադրբեջանի էքսկլավի՝ Նախիջևանի միջոցով) և Հայաստանը արևմուտքում (Նախիջևանի կողմից հյուսիսում և արևելքում)։ Արևելքից Ադրբեջանը սահմանակից է Կասպից ծովից, որը համարվում է աշխարհի ամենամեծ լիճը, սակայն ելք չունի համաշխարհային օվկիանոս։

Հայաստանում Ադրբեջանը միջազգայնորեն ունի նաև երեք անկլավ՝ Բարխուդարլուն, Վերին Ոսկեպար և Քյարքի (այժմ՝ *Տիգրանաշեն*, տեղակայված է Նախիջևանից հյուսիս), սակայն այս անկլավները փաստացիորեն վերահսկվում են Հայաստանի ԶՈՒ-ի կողմից։ Փոխադարձաբար Հայաստանը Ադրբեջանի տարածքում նույնպես ունի անկլավ՝ Արծվաշենը, որը գտնվում է Ադրբեջանի հյուսիս-արևմուտքում։

Չնայած նրան, որ Ադրբեջանը ցամաքային պետություն է և չունի ելք համաշխարհային օվկիանոս, Ադրբեջանը Կասպից ծովի հետ ունի 713 կմ սահման, որը լիճ կամ փակ ծով է՝ ըստ տարբեր մեկնաբանությունների։ Իր մեծության և 5 պետության սահմանակից լինելու պատճառով լիճը ունի ծովային սահմաններ, իսկ մերձկասպյան բոլոր 5 երկրները՝ ռազմածովային ուժեր։ Ադրբեջանի ծովային սահմանները որոշված են Ռուսաստանի և Ղազախստանի հետ, սակայն դեռևս վիճարկվելի են Իրանի և Թուրքմենստանի հետ սահմանները։

## Ցամաքային սահմաններ
;Ադրբեջանի միջազգայնորեն  ճանաչված ցամաքային սահմանները

## Տես նաև
*Ադրբեջանի պետական սահմանապահ ծառայություն
*Հայ-ադրբեջանական շփման գիծ

## Ծանոթագրություններ

Կատեգորիա:Ադրբեջանի սահմաններ
Մարկ Ավերբուխ

**Մարկ Ավերբուխ** (, ), խորհրդային, ապա` ռուս կինոռեժիսոր և օպերատոր։ «Քրեական Ռուսաստան. ժամանակակից խրոնիկաներ» հայտնի հեռուստահաղորդման ռեժիսորը և հեղինակն է։

## Կենսագրություն
Մարկ Ավերբուխը ծնվել է 1945 թվականի մայիսի 21-ին, Մոսկվայում։ Հայրը Միխայիլ Ավերբուխն էր, իսկ մայրը` Բետյա Բաիսմանը։ Բանակից անմիջապես հետո սկսել է աշխատելու վավերագրական ֆիլմերի կենտրոնական կինոստուդիայում, որպես օգնական։

Ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի օպերատորական ֆակուլտետը (Պ. Տոկինի արվեստանոցը), սովորել է Լեոնիդ Կրիստիի մոտ։ 1965 թվականից աշխատել է օպերատորի մոտ որպես օգնական։ Ամուսնացել է 1968 թվականի ապրիլի 20-ին, իր դասընկերուհու` Մարինա Գորյաչկովսկայայի հետ (1945-2006. հայրը` Գեորգի Գորյաչկովսկի, մայրը` Եվգենիա Գրինշպուն)։ 1973-1974 թվականներին եղել է ռեժիսոր և օպերատոր։ 25 տարի աշխատել է վավերագրական ֆիլմերի կենտրոնական ստուդիայում։ 90-ականների սկզբին եղել է Բորիս Ելցինի խորհրդականի օգնականը։ Վավերագրական ֆիլմերի կենտրոնական ստուդիայի փլուզումից հետո աշխատել է հեռուստատեսությունում, արդեն ոչ միայն որպես ռեժիսոր և օպերատոր, այլ նաև` որպես պրոդյուսեր։ Շատ անգամներ համագործակցել է գերմանական հեռուստատեսությունների հետ, Գերմանիայի պատվերով նկարահանել է «Հինգերորդ կետ» կիսա-ինքնակենսագրական ֆիլմը։ Ավելի քան 50 վավերագրական ֆիլմերի հեղինակ է, եղել է խորհրդային և միջազգային կինոփառատոնների դափնեկիր, այդ թվում` Բեռլինում, Սան Սեբաստիանում, Մյունխենում, Կառլովի Վարիում։

Մահացել է 2006 թվականի հոկտեմբերի 25-ին. սրտի կաթված է ստացել կնոջ մահից հետո։

## Ֆիլմագրաֆիա
* 1973 թվական` Գարնանային սկիզբ
* 1973 թվական` Պետությունը մենք ենք
* 1973 թվական` Ձեռքը` հեռակառավարման վահանակին
* 1974 թվական` Հավերժ հիշողություն 
* 1975 թվական` Ամեն օր
* 1975 թվական` Սպարտակիադիայի դրոշի ներքո
* 1975 թվական` Մոսկովյան հողում
* 1982 թվական` Մոսկվայի օրը
* 1976 թվական` Նորը` հնի և նորի մասին
* 1976 թվական` Հանդիպումներ Գորնո Պրավդինսկում
* 1976 թվական` Հորատման վարպետ (ֆիլմ)
* 1977 թվական` Տվարդովսկին և Բարտովը (ֆիլմ)
* 1977 թվական` Բորիս Պրորոկով (ֆիլմ)
* 1977 թվական` Հավատարիմ ենք կարմիր նշանին (ֆիլմ)
* 1977 թվական` Մի համազգեստի պատմություն (ֆիլմ)
* 1978 թվական` Վասիլևը Վասիլևից (ֆիլմ)
* 1978 թվական` Պատերազմ հյուսիսում (ֆիլմ)
* 1978 թվական` Ճակատամարտ ծովում
* 1978 թվական` Մեքսիկայի նախագահը ԽՍՀՄ-ում
* 1982 թվական` Սև քայլ
* 1983 թվական` Ուղևորություն ծառայության հետևից
* 1984 թվական` Որքա՞ն է կարտոֆիլի գինը
* 1986 թվական` Կաշառք։ Փաստեր և մտքեր
* 1988 թվական` Հատուկ գոտի
* 1994 թվական` Մի՛ լքիր. հրեա որբերի 5 պատմություն Ռուսաստանում
* 1998 թվական` Ստալինի անձնական թշնամին
* 1995 թվական` Քրեական Ռուսաստան
* 2002 թվական` Բոլորին հետախուզում
* 2003 թվական` Երկար, երկար օր

## Ծանոթագրություններ

Կատեգորիա:Ռուս կինոռեժիսորներ
Կատեգորիա:Ռուս կինոօպերատորներ
Կատեգորիա:Սրտի կաթվածից մահացածներ
Արցախի քաղաքացիներին ներկայացվող վիզային պահանջներ

[thumb|[Արցախի անձնագիր]]

**Արցախի քաղաքացիներին ներկայացվող վիզային պահանջներ**, Արցախի քաղաքացիների մուտքի հետ կապված տվյալ պետությունների իշխանությունների կողմից սահմանված սահմանափակումներ։

## Վիզայի ռեժիմի քարտեզ
upright=3.7|thumb|center|Արցախի քաղաքացիներին ներկայացվող վիզային պահանջներ

## Վավերականություն
Աշխարհի երկրների մեծամասնությունը միջազգայնորեն չի ճանաչում Արցախի անկախությունը (բացի Աբխազիան, Հարավային Օսեթիան և Մերձդնեստրի Մոլդովական Հանրապետությունը, որոնք բոլորը նույնպես մասամբ ճանաչված պետություններ են), ինչի արդյուքնում Արցախի անձնագիրը վավեր չէ աշխարհի երկրների մեծ մասում։ Երկքաղաքացիությունը թույլատրվում է։ Քաղաքացիների մեծ մասը ունի հայակակն անձնագիր։

Չճանաչված պետությունների համագործակցության բոլոր անդմաները համաձայնության են եկել միմյանց քաղաքացիների համար վիզային ռեժիմ հաստատելու շուրջ։ Արցախի անձնագիրը կարող է օգտագործվել Հարավային Օսեթիա և Մերձդնեստրի Մոլդովական Հանրապետություն ճանապարհորդելու ժամանակ, իսկ 2016 թվականի փետրվարի 22-ին անայցագիր ռեժիմի մասին համաձայնագիր է կնքվել Աբխազիայի հետ, որը ուժի մեջ է մտել նույն ամսվա ապրիլի 1-ից։

## Տես նաև
*Արցախի անձնագիր
*Արցախ
*Հայկական անձնագիր
*Հայաստանի քաղաքացիներին ներկայացվող վիզային պահանջներ

## Ծանոթագրություններ

Կատեգորիա:Արցախի արտաքին քաղաքականություն
Կատեգորիա:Վիզաներ
Այսների մրցանակ

**Ուիլլ Այսների անվան կոմիքսների ինդուստրիայի մրցանակ** (), հայտնի է կարճ անվանմամբ՝ Այսների մրցանակ (), ամերիկյան ամենահեղինակավոր մրցանակը կոմիքսների ոլորտում։ Առաջին անգամ Այսների մրցանակը հանձնվել է 1988 թվականին՝ ի պատասխան 1987 թվականից Կիրբի մրցանակի դադարեցման։
thumb|Ուիլլ Այսների անվան կոմիքսների ինդուստրիայի մրցանակ

Մրցանակն անվանվել է կոմիքսների գրող և նկարիչ Ուիլլ Այսների պատվին. մինչև իր մահը՝ 2005թ., նա անձամբ է մասնակցել մրցանակաբաշխություններին։

5 անդամից բաղկացած հանձնաժողովը (որի կազմում ընդգրկված են կոմիքսների հեղինակներ, քննադատներ, գրադարանավարներ, կոմիքսներ վաճառողներ և միջոցառման կազմակերպիչներ) թեկնածություններ է առաջադրում յուրաքանչյուր անվանակարգի համար (մինչև 5 թեկնածու), այնուհետեւ քվեարկություն է տեղի ունենում կոմիքսների հրատարակման ոլորտի մասնագետների շրջանում։ Արդյունքները ներկայացվում են Սան Դիեգոյի Comic-Con International ամենամյա համաժողովին սովորաբար հուլիսին կամ օգոստոսին։ Այսների մրցանակ կարող են ստանալ լավագույն սցենարիստները, նկարիչները, կոլորիստները, դիզայներները, կոմիքսների մասին գիտական և գիտահանրամատչելի գրքերի հեղինակները և, իհարկե, ամենատարբեր ժանրերի ու ուղղությունների նկարազարդված պատմությունները։

Մրցանակի գոյության առաջին տարիներին առանձնացվում էր ընդամենը 11 անվանակարգ, իսկ ներկայումս դրանց թիվը հասել է 31-ի։ Այս մրցանակն այժմ ունի բազմաթիվ տարբեր անվանակարգեր՝ «Կազմերի լավագույն նկարիչ» անվանակարգից մինչև «Կոմիքսային ստրիպների լավագույն արխիվային հավաքածու»։

## Տես նաև
* Ուիլլ Այսներ
* Կոմիքս
* Կիրբի մրցանակ

## Ծանոթագրություններ

## Արտաքին հղումներ
* Eisner Awards from 1988—2007. .
* The Eisner Awards — The «Oscars» of the Comics Industry.
* Archive of 2005 Eisner awards from Comic-Con.org. WebCitation archive. Original page.
* 2006 Eisner Award nominations, Comic-Con.org. .
* 2006 Eisner Award winners, Comic-Con.org. .
* 2007 Eisner Award nominations, Comic-Con.org. .
* 2007 Eisner Award winners, Comic-Con.org. .
* 2008 Eisner Award winners, Comic-Con.org. .
* 2009 Eisner Award winners, Comic-Con.org. .
* Bob Clampett Humanitarian Award winner, Comic-Con.org. WebCitation archive.
* Nominations for 2011 Eisner awards, winners to be announced in July 2011 at Comic Con

Կատեգորիա:1988 հիմնադրումներ
Կատեգորիա: Կոմիքսներ
Կատեգորիա:Գրական մրցանակներ
Կատեգորիա:ԱՄՆ-ի մրցանակներ
Մոլլի Սիմս

**Մոլլի Սիմս** (, ), ամերիկյան սուպերմոդել և դերասանուհի։

## Կենսագրություն
Ծնվել է 1973 թվականի մայիսի 25-ին Կենտուկի նահանգում (ԱՄՆ)։ Մոդելի կարիերան Մոլլին սկսել է 19 տարեկանում։ Երկու տարի սովորելով Վանդերբիլթի համալսարանի իրավագիտության ֆակուլտետում, 1993 թվականին թողել է ուսումը՝ մոդելային կարիերան շարունակելու համար։

## Անձնական կյանք
2011 թվականի սեպտեմբերի 24-ից Մոլլին ամուսնացած է պրոդյուսեր Սքոթ Սթաբերի () հետ, որին նա հանդիպել է իրենց ամուսնությունից մեկ տարի առաջ։ Ամուսիններն ունեն երեք երեխա։ Որդիներն են՝ Ալան Բրուքս Սթաբեր (ծնվ. 19.06.2012) և Դուգլաս Գրեյ Սթաբեր (ծնվ. 10.01.2017), դուստրը՝ Մեյ Սքարլեթ Սթաբեր (ծնվ. 26.03.2015):

## Կարիերա
2000 թվականից Մոլլին վարել է MTV հեռուստաալիքի «Ոճի տուն» ծրագիրը՝ Սինդի Քրուֆորդի, Էմբեր Վալեթայի և Շալոմ Հարլոուից հետո։

## Ֆիլմագրություն
1998 թվականին Մոլլի Սիմսն առաջին անգամ նկարահանվել է «Առաքելությունը՝ դիմահարդարում» հեռուստասերիալում, որտեղ մարմնավորել է ինքն իրեն։ Առավել հայտնի դերասանական աշխատանքը «Լաս Վեգասն» է։

## Ծանոթագրություններ

## Արտաքին հղումներ
* Official Website
* Molly Sims Web , Մոլիի վերջին նորությունների, մեդիայի և ամսագրերի շապիկների ձեր աղբյուրը 
* 
* 
*Molly Sims Video, Pictures, Bio, Forum



Կատեգորիա:Ամերիկացի մոդելներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի հաղորդավարներ
Վիննենջերի բազմանիստերի մոդելների ցանկ

Հոդվածը  պարունակում է Մագնուս Վենինջերի «Բազմանիստերի մոդելներ» գրքից համասեռ և աստղաձև բազմանիստերի ցանկ։

Գիրքը գրված է որպես բազմանիստերի ֆիզիկական մոդելների կառուցման ուղեցույց։ Գիրքը ներառում է նիստերի տարրերի գծագրերեր, կառուցման, դրա համար օգտակար ցուցումներ, ինչպես նաև տեսության կարճ նկարագրություն։ Գիրքը ներառում է 75 ոչ պրիզմատիկ համասեռ բազմանիստեր և ուռուցիկ կանոնավոր և կիսականոնավոր բազմանիստերի 44 աստղաձևեր։

Այստեղ թվարկված մոդելներին կարելի է հղում կատարել որպես «*N* համարի Վեննինջերի մոդել» կամ, կարճության համար՝ *W**N*:

Բազմանիստերը բաշխված են հինգ աղյուսակներում. կանոնավորներ (1–5), կիսականոնավորներ (6–18), կանոնավոր աստղաձև բազմանիստեր (20–22, 41), աստղաձև ձևեր և միացումներ (19–66) և համասեռ աստղաձև բազմանիստեր (67–119): Չորս կանոնավոր աստղաձև բազմանիստեր ներկայացված են երկու անգամ, քանի որ նրանք պատկանում են և՛ համասեռ, և՛ աստղաձև բազմանիստերին։

## [[Կանոնավոր բազմանիստ]]եր (պլատոնյան մարմիններ) W1-ից W5

## Արքիմեդյան մարմիններ (Կիսականոնավորներ) W6-ից W18

## Կեպլեր-Պուանսոյի մարմիններ (Կանոնավոր աստղաձև բազմանիստեր) W20, W21, W22 և W41

## Աստղաձև բազմանիստեր. W19-ից մինչև W66 մոդելներ
### Աստղաձև օկտաէդր

### Դոդեկաէդրի աստղաձև ձևեր

### Իկոսաէդրի աստղաձևեր

### Խորանարդաօկտաէդրի աստղաձևեր

### Իկոսոդոդեկաէդրի աստղաձևեր

## Համասեռ ուռուցիկ մարմիններ W67 - W119

## Տես նաև
* Համասեռ բազմանիստ

## Գրականություն
*  Ошибки: В книге Веннинджера вершинная фигура для многогранника W90 ошибочно показана как имеющая параллельные рёбра.
* 

## Արտաքին հղումներ
* Magnus J. Wenninger
* Software used to generate images in this article:
** Stella: Polyhedron Navigator Stella (software) - Can create and print nets for all of Wenninger's polyhedron models.
** Vladimir Bulatov's Polyhedra Stellations Applet
** Vladimir Bulatov's Polyhedra Stellations Applet packaged as an OS X application 
* M. Wenninger, ''Polyhedron Models'', Errata: known errors in the various editions.

Կատեգորիա:Բազմանիստեր
Կատեգորիա:Ցանկեր:Մաթեմատիկա
Կաձյու ձի

**Կաձյու ձի** (), Սինգոն-Յամասինա դպրոցի գլխավոր բուդդայական տաճար։ Տեղակայված է Ճապոնիայի Կիոտո քաղաքի Յամասինա շրջանի Կանշյուձի թաղամասում։ Բուդդայական անվանումը Կիկոձան է (, «կրիայի վահանի լեռ»)։

Տաճարը հիմնադրվել է 900 թվականին Դայգո կայսեր կողմից։ Առաջին ուսուցիչը եղել է կուսակրոն Շյոսյունը (): Պաշտամունքի օբյեկտը հանդիսանում է Կաննոն բոդհիսատվան։

905 թվականից տաճարը ենթարկվել է պետությանը։ Գոյության ամբողջ ընթացքում տաճարը վայելել է Ճապոնիայի կայսերական ընտանիքի և Ֆուձիվարի ազնվական տոհմի հովանավորությունը։ Այդ ընթացքում տաճարում կուտակվել են բազմաթիվ հարստություններ։ 1470 թվականին, Օնին տարիների պատերազմի ընթացքում Կաձյու ձին այրվել է, բայց վերակառուցվել է 17-րդ դարում։ Ներկայումս տաճարի պահոցներում կան բազմաթիվ արժեքավոր ձեռագրեր և գրքեր։

Տաճարային շինությունների և գանձերի մի մասը գրանցված են որպես Ճոպանիայի կարևոր մշակութային ձեռքբերումներ։ Կաձյու ձին հայտնի է իր այգիներով, լոտոսներով ու շուշաններով լճակով։

Տաճարի ժամանակակից հասցեն՝ 京都市山科区勧修寺（かんしゅうじ）仁王堂町27-6 (27-6 Նիոդո չյո, Կաձյու ձի, Յամաշինա կյու, Կիոտո կեն)։

## Ծանոթագրություններ

## Արտաքին հղումներ
* 

Կատեգորիա:900 հիմնադրումներ
Կատեգորիա:Կիոտո պրեֆեկտուրայի բուդդայական տաճարներ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Ճապոնիայում
Կատեգորիա:Տաճարներ այբբենական կարգով
Կորեական իեն

**Կորեական իեն** , կորեական վոնին փոխարինած, ճապոնական գաղութատիրական ժամանակաշրջանի (1910—1945 թվականներ) Կորեայի դրամական միավորը։ Համարժեք էր ճապոնական իենին և 100 սենին։ Կորեայի անկախացումից հետո այն փոխարինվեց հարավկորեական և հյուսիսկորեական վոներով։

## Արժույթի պատմությունը
1902-1910 թվականներին կորեական իենը թողարկվել է Ճապոնիայի Առաջին ազգային բանկի կողմից և Կորեայում հավասարապես գործածվել է կորեական վոնի հետ։ Ճապոնիայի՝ Կորեայի բռնազավթումից հետո, թղթադրամները սկսեց տպել Կորեայի Թյոսեն-բանկ վերանվանված բանկը։ Բանկը թաղարկում էր  1, 5, 10 և 100 իեն արժողությամբ թղթադրամներ, ինչպես նաև 5, 10, 20 և 50 սեներ։ Գաղութատիրական ժամանակաշրջանի վերջում տպվեց նաև 1000 իեն արժողությամբ թղթադրամ։

## Թղթադրամներ




## Հետաքրքիր փաստեր
thumb|left|200px|Կիմ Յունսիկ
Գիտնականները մինչև այսօր չեն կարող համաձայնության գալ թղթադրամների վրա պատկերված ծերունու ինքնության վերաբերյալ։ Համաձայն ամենատարածված վարկածի՝ սա Կիմ Յոնսիկն է ()՝ Ժոզեոնի դարաշրջանի կորեացի նախարար։

## Ծանոթագրություններ

## Արտաքին հղումներ
* Нумизмату на заметку: старые корейские монеты
* Корейская иена в Нумизматическом словаре

Կատեգորիա:Ասիական արժույթներ
Կատեգորիա:Շրջանառությունից հանված դրամներ
Կատեգորիա:Կորեայի պատմություն
G4 EA H1N1

**G4 EA H1N1-**ը, որը նաև անվանվում է G4 խոզի գրիպ, վիրուսի շտամ է, որը հայտնաբերվել է Չինաստանում, որով նախնական վարակվելու նշաններ են հայտնաբերվել սպանդանոցներում և խոզաբուծություններում աշխատող մարդկանց մոտ։ Թռչնագրիպի և H1N1-ի երկու շտամերի ռեասսորտացիան կապված է 2009 թ. խոզի գրիպի համաճարակի հետ, ինչպես նաև կապված է 1918 թվականին տեղի ունեցած գրիպի պանդեմիայի հետ (որովհետև բոլորն էլ H1N1-ի շտամեր են համարվում)։ Այն հիմնականում ազդում է խոզերի վրա, բայց վարակվելու դեպքեր են բացահայտվել նաև մարդկանց մոտ։

2020 թվականի հունիսի 30-ի դրությամբ, վիրուսի մարդուց՝ մարդուն փոխանցման հաստատված դեպքեր չեն եղել։ Բայց քանի որ աշխարհում խոզերի ամենամեծ պոպուլյացիան Չինաստանում է, և խոզերը հաճախ են վարակվում վիրուսի նոր շտամերով, մասնագետները նախազգուշացնում են, որ վիրուսը կարող է վերածվել հարուցիչի, որը հեշտությամբ տարածվում է մարդկանց միջև։ Այդ իսկ պատճառով ամբողջ աշխարհում հետազոտողները լուրջ ուշադրություն են դարձնում թռչնի գրիպի նոր G4 տարբերակին, որոնց մարդիկ չունեն իմունիտետ։

Մի շարք մասնագետների կարծիքով, այդ շտամը ունի մարդկանց միջև տարածվելու հնարավորություն։ Հետազոտողները անհանգստացած են նրանով, որ այն կարող է հեշտությամբ մուտացիայի ենթարկվել, որից հետո էլ հեշտությամբ տարածվել մարդուց՝ մարդ, որը կարող է հանգեցնել գլոբալ բռնկման։ Այս վիրուսն ունի մարդկանց վարակելու բարձր հարմարվածության «բոլոր հատկանիշները»։

Այն գտնվում է ԱՀԿ-ի «Պանդեմիայի փուլերի նկարագրության» երկրորդ փուլում, քանի որ մինչև հիմա հաստատված է միայն կենդանուց մարդուն փոխանցվելու դեպքեր։ Բայց քանի որ վիրուսը տարածված է Չինաստանի խոզաբուծարաններում, մասնագետները առաջարկում են վերահսկել վիրուսի տարածումը խոզերի միջև և վերահսկել մարդկանց վարակվելու դեպքում։

Որոշ հետազոտողներ կարծում են, որ այս վիրուսին պետք է հետևել ավելի մահացու վիրուսի վերածվելու դեպքում, ինչպիսին իսպանական գրիպն է, միևնույն ժամանակ ուրիշ հետազոտողներ կարծում են, որ վերջին հաշվով այն նման է լինելու խոզի գրիպին, և նրա մահացությունը կլինի ցածր, քան սեզոնային գրիպի դեպքում։

## Վարակման դեպքեր
2020 թվականի հուլիսի 3-ի դրությամբ գրանցվել է G4 EA H1N1-ով վարակման 35 դեպք, 338 աշխատակիցներից թեստավորման արդյունքում վիրուսի դրական արդյունք է ստացվել հենց այդքանի մոտ, իսկ 10 հոգու մոտ հայտնաբերվել է հակամարմիններ, սա նշանակում է, որ նվազագույնը 45 հոգի շփվել է G4 խոզի գրիպի հետ, սակայն պարզ չէ, արդյոք կարող է մարդուց մարդու փոխանցվել այս վիրուսը, քանի որ բոլոր 45 հոգին աշխատում են խոզաբուծարանում։

## Հետազոտություն
«Գիտությունների Ազգային Ակադեմիայի Աշխատության» գրախոսության հոդվածում նշվում է, որ «G4 EA H1N1 վիրուսները ունեն մարդկանց վարակելու բարձր հարմարվածության բոլոր էական հատկանիշները․․․ Պետք է անհապաղ իրականացվի խոզերի մոտ գերիշխող G4 EA H1N1 վիրուսի վերահսկողությունը և խոզերի պոպուլյացիայով զբաղվող աշխատակիցների մոնիտորինգը»։ Ներկայումս իրականացվող մոնիտորինգի ծրագրի շրջանակներում, մինչև 7 տարի առաջ անկած ավելի քան 30․000 խոզերի քթերից վերցվել է նմուշներ։

## Ծանոթագրություններ

Կատեգորիա:Գրիպ
Կատեգորիա:Վիրուսներ
Կոմի կուսական անտառներ

**Կոմի կուսական անտառներ** (), Կոմի հանրապետության բնության հատուկ պահպանվող տարածքներ, որոնք տեղակայված են Հյուսիսային և Մերձբևեռային Ուրալների արևմտյան լանջերին։ Սա առաջին ռուսական բնության հուշարձանն է, որն ընդգրկված է ՅՈՒՆԵՍԿՕ-ի համաշխարհային ժառանգության ցանկում։ Այն ներառում է դաշտավայրային և լեռնային տունդրա, որը Եվրոպայում պահպանված Բորեալ ժամանակաշրջանի (Հոլոցեն) առաջնային անտառներ են ընդարձակ ջրաճահճային համակարգով։ Եվրոպայի ամենամեծ՝ 32.800 կմ² տարածքով կուսական անտառներն են։

Կոմի կուսական անտառները պատկանում են ուրալյան տայգայի էկոհամակարգին։ Դրանք տեղակայված են Պեչորա-Իլիչյան արգելոցի և «Յուգիդ Վա» ազգային պարկի տարածքում։ Համաշխարհային ժառանգության ցանկում ընդգրկել է 1995 թվականին։ Անտառների արևմտյան մասը գտնվում է նախալեռնային գոտում, իսկ արևելյան մասը՝ լեռնային։ Անտառում մի քանի գետեր են հոսում։ Անտառային կենդանական աշխարհը (ֆաունան) ներառում է ավելի քան 200 տեսակի թռչուններ, ինչպես նաև ձկների և կաթնասուների շատ հազվագյուտ տեսակներ։ Անտառի ֆլորան ներկայացված է բույսերի հարյուրավոր տեսակներով, որոնց թվում կան հատուկ պահպանվող տեսակներ։

## Առկա սպառնալիքներ
«Յուգիդ Վա» ազգային պարկի տարածքում իրականացվում է ոսկու արդյունահանում՝ միջազգային և Ռուսաստանի օրենքների խախտմամբ։ Չնայած շրջակա միջավայրի պաշտպանության հանձնաժողովի որոշմանը (այս անօրինական գործունեության մեջ ներգրավված ընկերությունները պարտավոր են կասեցնել ազգային պարկում հանքախուզական աշխատանքները)՝ ոսկու հանքավայրերը շահագործվում են։

Կոմի Հանրապետության Գերագույն դատարանը ընդունել է, որ ազգային պարկի սահմանների տեղափոխելու մասին հանրապետության ղեկավարի որոշումը անօրինական է։ Համաձայն այդ որոշման՝ ոսկու արդյունահանման շրջանը հեռացված էր ինչպես ազգային պարկի տարածքից, այնպես էլ համաշխարհային ժառանգության վայրից։ Այնուամենայնիվ, հանրապետության ղեկավարների՝ Գայզերի և Գապլիկովի կողմից ձեռնարկված սահմանները տեղափոխելու փորձերը դեռ շարունակվում են, ինչը խստորեն դատապարտվում է ազգային և միջազգային բնապահպանական կազմակերպությունների կողմից։

## Գրականություն
*  (в пер.)

## Ծանոթագրություններ

## Արտաքին հղումներ

* 
* Девственные леса Коми  на сайте Greenpeace 
* Объект Всемирного наследия ЮНЕСКО «Девственные леса Коми» на сайте Фонда «Охрана природного наследия»
* Гринпис России: Комитет всемирного наследия отмечает угрозу российским объектам 

Կատեգորիա:Ռուսաստանի անտառներ
Կատեգորիա:Արգելոցներ
Կատեգորիա:Կոմի Հանրապետություն
Կատեգորիա:Ռուսաստանի արգելոցներ
Ամերիկյան ջրահավ

**Ամերիկյան ջրահավ** (), ոչ մեծ ջրային թռչուն ջրահովվիկների ընտանիքից։

## Արտաքին տեսք
Մարմնի երկարությունը 40 սմ է։ Մեծ թռչունները մուգ մոխրագույն են, գլուխը և պարանոցը ավելի մուգ են։ Կտուցը և ճակատի շերտը սպիտակ են. ճակատի սպիտակ շերտի վերևի մասում գտնվում է շագանակագույն բիծ։ Ոտքերը դեղնավուն են։ Աղվամազ ունեցող ձագերը սև են, գլուխը և կտուցը` վառ կարմիր։
 
## Տարածում
Բնակվում է Հյուսիսային Ամերիկայում, Կանադաից հարավ։ Տարածված են նաև Հարավային Ամերիկայի հարավից մինչև հյուսիս։ Հյուսիսում չվող ջրահավերն են, բայց արեալի մեծ մասում տեսակն առկա է չսառչող ջրերում։ Հայտնի են այս տեսակի չվեկ թռչուններ Եվրոպայի հարավում։

## Կենսակերպ
thumb|left|Ամերիկյան ջրահավը գարնանային չսառչող ջրերում
thumb|Բնակության վայր
Բնակվում են բուսականությամբ լցված ջրամբարներում և ճահիճներում։ Լավ են լողում, հաճախ են երևում բաց ջրում։ Հաճախ է սուզվում։ Վազքաթափի ժամանակ թռչում է ծանր, աղմկոտ, բայց թռիչքի ժամանակ` արագ և համեմատաբար թեթև։ Սնվում է ինչպես ջրում, այնպես էլ ցամաքում։ Ամենակեր է, սնվում է ինչպես բուսական, այնպես էլ` կենդանական սնունդներով։ Բույնը շինում են բուսականությամբ հարուստ վայրերում, առափնյա բույսերում։ Ձագ հանելու ժամանակ նրանք շատ ագրեսիվ է լինում իրենց տեսակի ներկայացուցիչների հանդեպ։ Բազմացման եղանակին նրանք հանդիպում են շատ մեծ երամներով, ինչպես և` սև փարփարը։

## Ծանոթագրություններ

## Արտաքին հղումներ
* American Coot — ''Fulica americana''  — USGS Patuxent Bird Identification InfoCenter.
* American Coot information and photos — South Dakota Birds and Birding.
* American Coot — Cornell Lab of Ornithology.

Կատեգորիա:Չվտանգված տեսակներ
Կատեգորիա:Կենդանիներ այբբենական կարգով
Կատեգորիա:Հարավային Ամերիկայի թռչուններ
Լոլո Ֆեռարի

270px|մինի|Լոլո Ֆեռարին «Տիեզերք» քեմփինգը» ֆիլմում
**Լոլո Ֆեռարի** (ֆրանսերեն՝ **Lolo Ferrari**, ծնյալ **Eve Valois**, ), ֆրանսիացի երգչուհի, պարուհի, մերկապարուհի, դերասանուհի, պոռնոդերասանուհի։ Համբավվել է որպես աշխարհում ամենամեծ կրծքերն ունեցող կին, ընդ որում՝ կրծքերը մեծացրել էր արհեստական ճանապարհով՝ պլաստիկ վիրահատության ենթարկվելու միջոցով։

Լոլոն միջազգային հանրությոն ուշադրության կենտրոնում է հայտնվել 1995 թվականին, երբ իր մեծացրած կրծքերի շնորհիվ գրանցվել է Գինեսի ռեկորդների գրքի ֆրանսիական հրատարակության մեջ։ Հետագայում մեծ աղմուկ է բարձրացրել նրա առեղծվածային վախճանը. սկզբում հայտարարվել է, որ մահը ինքնասպանության հետևանք է, այնուհետև կասկածներն ընկել են նրա ամուսնու վրա, որը դատապարտվել է անազատության, մեկ տարուց ավելի բանտում անցկացնելուց հետո արդարացվել է։

## Ֆիլմագրություն
**Big DD* (1996)
**Camping Cosmos* (1996)
**Double Airbags* (1996)
**Planet Boobs* (1996)
**Lolo Ferrari Special – The Biggest Tits in the World* (1997)
**Mega Tits 6* (1998)
**Le King de ces Dames* (1999)
**Quasimodo d'El Paris* (1999)
**Der Generalmanager oder How To Sell A Tit Wonder* *(Directed by [[Steffen Jürgens]])* (2006)

## Սկավառակագրություն
**Airbag Generation* (1996)

## Գրականություն
* 
*Sheila Jeffreys -  Beauty and Misogyny: Harmful Cultural Practices in the West, Routledge, New York, 2005, ISBN=0-415-35183-9
*The Pornographic Demand for Breast Implants: Lolo Ferrari

## Արխիվային և վավերագրական նյութեր
* 1997: *Sex, Lies and Aliens*
* 2000: *Look at Lolo*
* 2005: *Dying to be Beautiful*
* 2005: *"The Dark Side of Porn" – Death of a Porn Star*
* 2006: *Der Generalmanager oder How To Sell A Tit Wonder* von Steffen Jürgens 
* 2006: *Où sont passées les grandes gueules? 30 ans de débats à la télévision*

## Ծանոթագրություններ

## Արտաքին հղումներ
* 
* Генерални директор или Како продати сисато чудо
* Лоло Ферари на ''Сисопедији''

Կատեգորիա:Գինեսի գրքի ռեկորդակիրներ
Կատեգորիա:Կինոդերասանուհիներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի երգչուհիներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի մոդելներ
Կատեգորիա:Ֆրանսիացի պարուհիներ
Նոյի գերեզման

**Նոյի գերեզման** (), դամբարան-թյուրբե Նախիջևան քաղաքի հարավում՝ Նախիջևանի հին բերդի տարածքում։ Ադրբեջանցիները այն համարում են Նուհա մարգարեի գերեզմանը։

## Պատմություն
Համաձայն Բրոքհաուզի և Եֆրոնի հանրագիտական բառարանի, ինչպես նշել են տեղի հայերը, որոշ պարսկական և հայկական աղբյուրները, Նոյի դամբարանը կառուցվել է մեր թվարկությունից առաջ 1539 թվականին։ Նախիջևանի քաղաքային ուսումնարանի տեսուչ Կ. Ա. Նկիտինը նշել է, որ շնորհիվ հայերի ավանդության ու կրոնական զգացմունքների է պահպանվել և փրկվել ավերումից Նոյի և նրա ընտանիքի անդամների գերեզմանները։ «*Կովկասյան օրացույցը*» 1852 թվականին, թվարկելով Նախիջևանի մուսուլմանական և քրիստոնեական հուշարձանները, Նոյի դամբարանը համարում է քրիստոնեական։

## Կառուցվածք
Ըստ «Կովկասյան օրացույցի» նկարագրման՝ գերեզմանն իրենից ներկայացնում էր մատուռ, որը նախկին եկեղեցու մաս է կազմել։ Նախկինում այդ մատուռը եղել է գոյություն ունեցած եկեղեցու ներքին հարկում։ Մատուռ մտնելու համար մի քանի աստիճան պետք էր իջնել ներքև։ Ներքին տեսքը գրեթե շրջանաձև էր ու թաղածածկ, որը պահում էր կենտրոնում գտնվող քարե սյունը։ Հենց այդ սյան տակ էլ, ըստ ավանդության, գտնվել է Նոյի աճյունը։

## Ավանդություն
Շոտլանդացի ճանապարհորդ Ջոն Ֆոսթեր Ֆրեզերը, ով 20-րդ դարի 20-ական թվականներին եղել է տարածաշրջանում, նշել է, որ գերեզմանոցը հայերի համար սրբավայր է համարվել։ Տոն օրերին հայերը խմբերով այցելել են մատուռ, որտեղ խոնարհվել են գերեզմանին, ընծաներ են մատուցել և մանր քարեր են ամրացրել մատուռի կամարներին։ Սնահավատ հայերը կարծել են, որ եթե այդ քարերը կպնեն ու չընկնեն կամարներից, ապա իրենց ցանկություններն ու խնդրանքները կկատարվեն։

## Ներկա վիճակ
Ներկայիս տեսքը դամբարանը ստացել է 2006  թվականին՝ տեղական իշխանությունների որոշմամբ։ Գերեզմանը կազմված է նախկին մատուռի ներքնահարկի մնացորդներից։ Դամբարան կրկին  աստիճաններով են իջնում։ Սրահի կենտրոնում կանգնած է սյունը։ Ըստ ավանդության, այդ սյան տակ է գտնվում Նոյի մասունքները։ Ադրբեջանի արվեստի ազգային թանգարանում պահպանվել է Բահրուզ Քյանգյարլիի նկարը, որում պատկերված է գերեզմանը 100 տարի առաջվա տեսքով։

## Պատկերասրահ

Պատկեր:Noah's tomb.jpg|Ռուսական կայսրության փոստային բացիկ
Պատկեր:Noah's tomb in Nakhchivan.jpg|Ռուսական կայսրության փոստային բացիկ
Պատկեր:Noah's tomb. Kengerli.jpg|Դամբարանը Բահրուզ Քյանգյարլիի նկարում, 20-րդ դարի սկիզբ
Պատկեր:Stamps of Azerbaijan, 2010-911.jpg|Ադրբեջանի փոստային նամականիշ, 2010 թվական
Պատկեր:Bəhruz Kəngərli - Nuhun türbəsi, 1920, "Naxçıvan yadigarı" albomundan.jpg|Դամբարանը Բահրուզ Քյանգյարլիի նկարում, 20-րդ դարի սկիզբ
Պատկեր:Bəhruz Kəngərli - Nuhun türbəsi, 1920.jpg|Դամբարանը Բահրուզ Քյանգյարլիի նկարում, 20-րդ դարի սկիզբ


## Ծանոթագրություններ

## Արտաքին հղումներ
* Мавзолей Ноя

Կատեգորիա:Դամբարաններ
Կատեգորիա:Աստվածաշնչյան վայրեր
Կատեգորիա:Նախիջևանի Ինքնավար Հանրապետության գերեզմանատներ
Կատեգորիա:Ադրբեջանի տեսարժան վայրեր
Կատեգորիա:Ադրբեջանի դամբարաններ
Կատեգորիա:8-րդ դարում կառուցումն ավարտված շենքեր և կառույցներ
Կատեգորիա:Նախիջևան (քաղաք)
ColdFusion

**ColdFusion**, ինտերպրիտացվող սկրիպտային ծրագրավորման լեզու, որը նախատեսված է HTML կոդի գեներացումը վեբ-սերվերում ապահովելու համար և տվյալների բազային հետ աշխատանքի համար։ Ծրագրավորման այս լեզուն ստեղծվել է Ժերմեն և Ջոզեֆ եղբայրների կողմից, սակայն ներկա պահին ապրանքանիշը ղեկավարում է Adobe ընկերություն։

ColdFusion 1.0-ը թողարկվել է 1995 թվականի հուլիսին Allaire ընկերության կողմից։ Լեզուն անվանվել էր DBML (DataBase Markup Language), սակայն հետագայում վերանվանվել է դառնալով CFML (ColdFusion Markup Language)։ Սկսած 1․5 տարբերակից, ColdFusion-ը ապահովում էր C++-ի հետ համատեղելություն, որը թույլ է տալիս ծրագրավորողներին մշակել հավելումներ լեզվի համար։ Տարիներ անց դա հիմք հանդիսացավ ColdFusion Extension (CFX) Tags-ի ստեղծման համար, ներքին մեթոդ, որը նախատեսված լեզվի համար հավելումների մշակման համար։

Այդ ընթացքում, Allaire սկսեց աշխատել ColdFusion-ի միջուկի փոփոխման վրա, Java («Neo»)-ի օգնությամբ։ Սա պետք է ապահովեր նրա կրոսսպլատֆորմությունը։

2001 թվականի հունվարի 16-ին Allaire-ը հայտարարեց, որ միաձուլվում է Macromedia-ի հետ։ Միացումից հետո թողարկվեց ColdFusion 5.0 տարբերակը։ 2002 թվականի Macromedia թողարկեց Macromedia ColdFusion MX, անվանելով այն իր մնացած ապրանքանիշների պես։ ColdFusion MX ամբողջությամբ փոփոխված էր և գրված Java 2 Enterprise Edition (J2EE) հիման վրա։ Ինչպես նաև ColdFusion MX-ում տեղադրված էր Macromedia Flash-ի աջակցում։

## Տարբերակների պատմություն

## Կոդի օրինակ

```cfm
<cfquery name="nameofquery" datasource="odbc_connection" username="simple" password="enough">
   SELECT * FROM table
   WHERE field = 'whateveryouaresearchingfor'
</cfquery>
<cfoutput query="nameofquery">
 #field_from_query#   
</cfoutput>
```


## Արտաքին հղումներ
* ColdFusion կայք
* ColdFusion կարճ պատմություն
*  ColdFusion Կոնֆերանսների պատմություն
* ColdFusion օգտատերերի խումբ
* Free ColdFusion Հոսթինգ CFMLDeveloper 
* https://web.archive.org/web/20090928073027/http://www.houseoffusion.com/groups/ColdFusion

Կատեգորիա:Adobe ծրագրային ապահովումներ
Սյուզան Միսներ

**Սյուզան Միսներ** (, ), ամերիկացի դերասանուհի։

## Կյանք ու կարիերա
Միսները ծնվել է Նյու Ջերսի նահանգի Պատերսոն քաղաքում։ Կարիերան սկսել է իր 1990-ական թվականներին։ Նա մեծ համբավ է ձեռք բերել շնորհիվ 1999 թվականին «Մեկ կյանք ապրելու համար» սերիալում Գրեյս Դևիսոնի դերի։

Միսերը հիմնականում հայտնի է հեռուստատեսությունում իր բազմաթիվ երկրորդական դերերի շնորհիվ, ինչպիսիք են`«Բամբասկոտը» և «Տեսադաշտում» սերիալները։ Մեծ էկրանին նա հայտնի է 2002 թվականին «Չիկագո» մյուզիքլում ունեցած դերակատարմամբ, որին մասնակցելու համար արժանացել է ԱՄՆ-ի դերասանների գիլդիայի մրցանակի` լավագույն դերասանական կազմի համար։ Նա հայտնվել է նաև «Բոլորն ասում են, որ ես սիրում եմ քեզ» (1996 թվական), «Սերը կանոններով և առանց», «Մոռացվածը» (2004) ֆիլմերում, իսկ 2013 թվականին երկրորդական դերեր է կերտել «Հետևորդները» և «Նեշվիլ» հեռուստասերիալներում։ Դրանից հետո նա կանոնավոր դեր է ստացել «Ամերիկացիները» հեռուստասերիալում։

## Ֆիլմագրություն
**Կինո**
* Բոլորն ասում են, որ ես սիրում եմ քեզ (1996)
* Չիկագո (2002)
* Սերը կանոններով և առանց (2003)
* Մոռացվածը (2004)
* Երկու շաբաթ (2006)
* Խաբեություն (2007)
* Թաներ Հոլլ (2009)
* Գարնանային հույսեր (2012)
* Լինել Չարլին (2015)
* Մարդասպանների ազգ (2018)
**Հեռուստատեսություն**
* Մեկ կյանք ապրելու համար (1999)
* Ջոնի Զերո (2005)
* Փրկիր ինձ (2006-2007)
* Բամբասկոտը (2007)
* Նոր Ամստերդամ (2008)
* Տեսադաշտում (2011-2012)
* Լավ կինը (2011-2013)
* Հետևորդները (2013)
* Նեշվիլ (2013)  
* Ամերիկացիները (2013—2016)
* Պայծառատեսը (2016—2017)
* Միլիարդներ (2016-2018)
* Ֆոս / Վեդոն (2019)

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պարուհիներ
Փերրի Էդվարդս

**Փերրի Լուիս Էդվարդս** (, ), անգլիացի երգչուհի, որն առավել հայտնի է որպես չորս անդամից կազմված բրիտանական՝ Little Mix գըրլ բենդի վոկալիստ։ Խումբը ձևավորվել է 2011 թվականին՝ The X Factor-ի 8-րդ եթերաշրջանի ընթացքում։ Այն դարձել է առաջին խումբը, որը հաղթել է նախագծում։ Իր դեբյուտից ի վեր Little Mix-ը վաճառել է 60 միլիոնից փոքր-ինչ պակաս ձայնապնակ ամբողջ աշխարհում՝ ընդգրկվելով բոլոր ժամանակների ամենաշատ վաճառքներ ունեցող գըրլ բենդերի լավագույն հնգյակում։

## Վաղ կյանք
Փերրի Լուիս Էդվարդսը ծնվել է 1993 թվականի հուլիսի 10-ին և մեծացել է Թայն ընդ Ուիր կոմսության Սաութ Շիլդս քաղաքի Ուայթլիս թաղամասում։ Նա երգչուհի Դեբի Դաֆիի և երգիչ Ալեքսանդր Էդվարդսի դուստրն է։ Փերրիի ծնողներն ամուսնալուծվել են, երբ նա դեռ պատանի էր, և երկուսն էլ նորից ամուսնացել։ Նա Ջոնի անունով ավագ եղբայր ունի, և Քեյլթլին անունով հայրական գծով խորթ քույր։ Մինչև Սաութ Շիլդս վերադառնալն Էդվարդսը հաճախել է Դորսեթ կոմսության Ուեյմութ քաղաքի Ռադիփոլի տարրական դպրոցը։ Սաութ Շիլդսում նա հաճախել է Սենթ Փիթերի և Փոլի տարրական դպրոցը և Մորթիմերի համայնքային քոլեջը, որտեղից ավելի ուշ տեղափոխվել է Նյուքասլի քոլեջ։ Այնտեղ նա բակալավրի աստիճան է ստացել կատարողական արվեստների ոլորտում։ Դեռահաս տարիքում Էդվարդսը երկու տարի ապրել է Նոր Զելանդիայի Համիլթոն քաղաքում։

## Կարիերա
Նրա առաջին ձայնագրությունն էր Ալանիս Մորիսեթի «You Oughta Know» երգը։ Էդվարդսը և Ջեսի Նելսոնը ընդգրկվել են Faux Pas անվանբ խմբի կազմում, մինչդեռ Ջեյդ Թըրլուոլը և Լի Էն Փինոքը ընդգրկվել են մեկ այլ՝ Orion անվանբ խմբի կազմում։ Երկու խմբերն էլ, այնուամենայնիվ, ձախողվել են և առաջընթաց չեն ունեցել։ Ավելի ուշ որոշվել է վերադարձնել այս քառյակին, և նրանցից ստեղծել Rhythmix խումբը, որը կարողացել է անցնել «ժյուրիների տներ» փուլը։ Ի վերջո նրանք հասել են կենդանի շոուների փուլը, ինչից հետո խմբի մարզիչն է դարձել Թուլիսա Կոնտոստավլոսը։ 2011 թվականի հոկտեմբերի 28-ին հայտարարվել է, որ խմբին նոր անվանումը Little Mix է։ 2011 թվականի դեկտեմբերի 11-ին Little Mix խումբը հաղթող է հայտարարվել և դարձել է նախագծի պատմության մեջ առաջին խումբը, որ կարողացել է նման արդյունքի հասնել։ Խմբի հետ Էդվարդսը 5 ալբոմ է թողարկել՝ DNA (2012), Salute (2013), Get Weird (2015), Glory Days (2016) և LM5 (2018), իսկ վեցերորդը նախատեսվում է թողարկել 2020 թվականին։ 2019 թվականին Փերրին դարձել է իտալական՝ Superga բրենդի նոր դեմքը և թողարկել է իր կողմից ձևավորված հագուստի առաջին հավաքածուն։ 2020 թվականին Էդվարդսը դարձել է Supreme Nutrition բրենդի առաջին կին դեսպանը։

## Անձնական կյանք
2012 թվականի մայիսին նա սկսել է հանդիպել երգիչ Զեյն Մալիկի հետ։ Զույգը նշանվել է 2013 թվականի օգոստոսին։ Սակայն 2015 թվականի օգոստոսին նրանք բաժանվել են։ 2017 թվականի փետրվարին հաստատվել է, որ նա հանդիպում էր անգլիացի պրոֆեսիոնալ ֆուտբոլիստ Ալեքս Օքսլեյդ-Չեմբերլենի հետ։ Նա ունի կերակրափողի ատրեզիա, ինչով էլ պայմանավորված է իր որովայնի սպին, և անոսմիա։

## Սկավառակագրություն

### Երգերի հեղինակության իրավունքներ

## Ֆիլմագրություն

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Անգլիացի երգչուհիներ
Կատեգորիա:Անգլիացի ֆեմինիստներ
Կատեգորիա:Բրիտանացի երգչուհիներ
Կատեգորիա:Ֆեմինիստ երաժիշտներ
Կսանֆ (քաղաք)

**Կսանֆ** (*Arñna*, , ), պատմական Լիկիայի ամենամեծ քաղաքը։ Լեթոն սրբավայրի հետ մեկտեղ ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։ Քաղաքի ավերակները տեղակայված են Թուրքիայի Անթալիա նահանգում։

Սկզբնապես քաղաքի անունը լիկերեն հնչում էր Արնա։ Ալեքսանդր Մակեդոնացու նվաճումներից հետո, հելլենիզացիայի արդյունքում, անունը վերածվել է Կսանֆի։

## Պատմություն
Այն հիմնադրվել է մ.թ.ա. 1-ին հազարամյակի սկզբին։

Մ.թ.ա. 546 թվականին գրավվել է պարսիկների կողմից և ամբողջովին ավերվել։

Մ.թ.ա. 4-րդ դարի վերջին, ընդգրկվել է Ալեքսանդր Մակեդոնացու ստեղծած կայսրության մեջ, իսկ մ.թ.ա. 190 թվականից` Լիկիայի քաղաքների (Լիկյան միություն) անկախ միության մեջ։

Մ.թ.ա. 180 թվականին հայտնի են բռնակալներ Լիսանին և Էվդեմը։

Մ.թ.ա. 42 թվականին գրավվել և կրկին ոչնչացվել է հռոմեական զորքերի հրամանատար Մարկոս Բրուտոսի զորքերի կողմից.:

Հետագայում Հռոմեական Լիկիա նահանգի մաս է կազմել։

## Մշակութային ժառանգություն
Մինչ օրս պահպանվել է հնագույն քաղաքի միայն մի փոքր մասը, որը հայտնաբերվել է պեղումների ժամանակ, ներառյալ թատրոնը։ Մեզ հասած լիկյան մշակույթի ամենակարևոր հուշարձանները՝ գերեզմանաքարեր են։ Տարբերվում են երկու տեսակի գերեզման.

* ժայռերին փորագրված տների երևակայական ճակատները, որոնք զարդարված են փորագրված տարրերով
* բարձրադիր գերեզմաններ, որոնք կանգնած են բարձունքի վրա, կառուցված տների տեսքով կամ շրջապատված են սյունաշարերով։

Այս տեսակի ամենահայտնի կառույցները մ.թ.ա. 6-րդ դարի «Հարպիաների հուշարձանն» է, որը այսպես է կոչվել նրա վրա պահպանված ռելեֆի համար, ինչպես նաև մ.թ.ա. 5-րդ դարի «Ներիիդ հուշարձանը»՝ պատրաստված հոնիական տաճարի տեսքով, որը կանգնած է բարձր բլրի վրա։ Այս երկու դամբարանները դասակարգվում են որպես Փոքր Ասիայի հոնիկական մշակույթի նշանավոր գործերի շարքում։

Այստեղ է գտնվել նաև լիկյան գրերի ամենամեծ հուշարձանը` լիկյան-մղոնական ստելան (մ.թ.ա. 380):

## Գրականություն
* Кембриджская история Древнего мира. — Т. IV: Персия, Греция и западное Средиземноморье. — , 2011. — С. 267—271.
* *[[Аппиан Александрийский]]*. Гражданские войны. — Кн. IV, 76.
* *Treuber O.* Geschichte der Lykier. — 1887.
* *Houvink ter Cate Ph.H.J.* Nhe Luwian population groups of Lycia and Cilicia Aspera during the Hellenistic period. — Leiden, 1961.

## Ծանոթագրություններ

Կատեգորիա:Համաշխարհային ժառանգություն Թուրքիայում
Կատեգորիա:Թուրքիայի հին հունական հնավայրեր
Միստր Ռիփլին ջրի տակ

**«Միստր Ռիփլին ջրի տակ»** (), ամերիկացի գրող Պատրիսիա Հայսմիթի թրիլերի տարրերով դետեկտիվ վեպը, որն առաջին անգամ լույս է տեսել 1991 թվականին։ Հինգերորդ և վերջին շարքը՝ Թոմ Ռիփլիի արկածների մասին հինգերորդ և վերջին շարքը։

## Սյուժե
Հեռանալով հանցավոր գործունեությունից՝ Թոմը անցկացնում է իր անհոգ կյանքը՝ Ֆոնտենբլոյի հարևանությամբ գտնվող իր շքեղ տանը, գեղեցկուհի կնոջ՝ Էլոիզայի հետ, խնամելով այգին և կլավեսին նվագելով։ Սակայն, ամեն ինչ փոխվում է, երբ Թոմը հանդիպում է ամերիկացի Դևիդ Պրիտչարդին և նրա կնոջը՝ Ջենիսին։ Պրիտչարդը հետաքրքրված է Ռիփլիի բուռն անցյալով՝ կապված արվեստի կոլեկցիոներ Թոմաս Մուրչինսոնի անհետացման հետ, որին սպանել էր Թոմը մի քանի տարի առաջ։

Պրիտչարդը սկսում է հետապնդել Թոմին նույնիսկ Թանգիեր կատարած իր ճանապարհորդության ժամանակ՝ հասկացնելով, որ ինքը տեղյակ է Թոմի անցյալի մասին։ Ռիփլին հանդիպելով Դևիդին Տանժերի մի բարում, ծեծում է հետապնդողին։ Սպառնալիքն առավել ակնհայտ է դառնում այն ժամանակ, երբ Ֆրանսիայում Պրիտչարդը սկսում է Մուրչինսոնի մարմնի որոնումները։ Նա հայտնում է ոստիկանույթունաը իր բացահայտման մասին, բայց Թոմը վերցնում է անգլուխ դիակը՝ նախքան ոստիկանության ժամանումը։ Նույն գիշեր, Թոմը մնացորդները նետում է Պրիտչարդի տան մոտակայքում գտնվող լճակ։ Լսելով ձայնը, Պրիտչադը փողոց է դուրս գալիս ձայնի պատճառը գտնելու համար։ Դևվիդը և Ջենիսը հայտնվում են լողավազանում և զոհվում դժբախտ պատահարի հետևանքով։ Ռիփլին նորից հաղթանակում է. Նա մաքրում է Մյորչինսոնին  տանող բոլոր հետքերը։

## Հարմարեցումներ
* 2009 թվականին BBC Radio-ի կողմից ստեղծվել է ռադիոներկայացում։ Յան Հարթը մարմնավորել է Թոմին, Հելեն Լոնգվորթը՝ Էլոիզին, Ուիլյամ Հոփը՝ Դևիդ Պրիտչարդին, Ջենիս Ասուկան՝ Ջենիս Պրիտչարդին և Քերոլին Գատրին՝ տիկին Անեթին։

## Ծանոթագրություններ

## Արտաքին հղումներ
* Միստր Ռիփլին ջրի տակ *FantasticFiction* կայքում

Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:1991 թվականի ամերիկյան վեպեր